Diari Oficial de la Generalitat Valenciana


Sumari del DOGV 9129, del 16-07-2021 (2021/7679)

Extracte de la Resolució de 28 de juny de 2021, de la vicerectora de Cultura i Esports de la Universitat de València, per la qual es convoquen ajudes per a esportistes de la Universitat de València matriculats i matriculades en aquesta universitat en el curs 2021-2022.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9129

Data del DOGV
:   16-07-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/7679


Data del document
:   09-07-2021

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 28 de juny de 2021, de la vicerectora de Cultura i Esports de la Universitat de València, per la qual es convoquen ajudes per a esportistes de la Universitat de València matriculats i matriculades en aquesta universitat en el curs 2021-2022. [2021/7679]  
BDNS (identif.): 574800.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions   
http://www.pap.minhap.gob.es/bdnstrans  
  
Primer. Persones beneficiàries  
Estudiants i estudiantes matriculats en centres propis de la Universitat de València en titulacions oficials de grau, màster i doctorat, durant el curs 2021-2022 que hagen aprovat, almenys, una assignatura en el curs 2020/21, si ja era estudiant de la Universitat de València, que siguen esportistes d'alt nivel, alt rendiment, elit de la Comunitat Valenciana, alt nivell universitari o integrants de les seleccions universitàries de la Universitat de València.  
  
  
Segon. Objecte  
L'objecte d'aquestes ajudes és desenvolupar un programa de suport als esportistes de la Universitat de València, a fi de fer possible que alternen l'activitat esportiva i els estudis acadèmics, fet que ajudarà a la integració total d'aquests esportistes en el sistema educatiu universitari.  
  
  
Tercer. Bases reguladores  
La convocatòria està publicada en la URL:  
https://go.uv.es/9Lv05aF  
Totes les comunicacions a les persones interessades relatives a la convocatòria (notificacions, requeriments, resolució, etc.) es faran al tauler oficial d'anuncis d'aquesta universitat (http://tauler.uv.es)  
  
  
Quarta. Quantia  
Les ajudes es finançaran a càrrec del pressupost de la Universitat de València per al 2021, orgànica 150779408, per un import de 126.000 euros. Podrà incrementar-se el crèdit assignat a la convocatòria en funció dels costos de les matrícules concedides.  
El nombre d'aquestes ajudes serà determinat per les sol·licituds que es presenten.  
Tots els esportistes que complisquen amb els requisits necessaris per formar part del «Programa d'ajudes als esportistes d'alt nivell, alt rendiment, elit i integrants de les seleccions universitàries de la Universitat de València» percebran una ajuda acadèmica esportiva que consisteix en: tutela acadèmica, la possibilitat d'usar les instal·lacions esportives i els mitjans de què disposa el Servei d'Educació Física i Esports per al desenvolupament dels seus entrenaments, servei de suport a l'esportista al Gabinet de Suport a l'Esportista del Servei d'Esports i obtenció d'1,5 crèdits ECTS.  
Els i les esportistes del programa que tinguen una major puntuació obtindran la ajuda econòmica de 350,00 euros cadascuna, fins esgotar el pressupost disponible de 98.000 euros.  
L'ajuda de matrícula gratuïta es concedirà als 20 esportistes que obtinguen la puntuació mes alta i estiguen matriculats o matriculades de grau en centres propis, no adscrits, de la Universitat de València, i suposarà que tindran la matrícula gratuïta dels crèdits de primera matrícula del curs 2021-2022, a més a més de la concessió de l'ajuda econòmica de 350,00 euros.  
  
  
Cinqué. Termini de presentació de sol·licituds  
El termini per a la presentació de sol·licituds i documentació comença el dia 1 de setembre i finalitza el dia 30 de setembre de 2021.  
  
  
Sisé. Altres dades  
Les persones interessades podran emplenar la sol·licitud a través de la seu electrònica de la Universitat de València, ENTREU:   
https://webges.uv.es/uventreuweb/  
  
València, 9 de juliol de 2021.- La rectora, p. d. (DOGV 18.01.2021), la vicerectora de Cultura i Esport: Ester Alba Pagán.